ఐర్లాండ్
ఐర్లాండ్ ఉత్తర అట్లాంటిక్ లోని ఒక ద్వీపం.ద్వీపాన్ని తూర్పు దిశలో " నార్త్ కెనాల్ ", ఐరిష్ సముద్రం, సెయింట్ జార్జి కెనాల్ గ్రేట్ బ్రిటన్ నుండి వేరుచేస్తూ ఉంది.
ఐరోపా ఖండంలో మూడవ అతి పెద్ద ద్వీపము, బ్రిటష్ ద్వీపాలలో రెండవది. మొదటి స్థానంలో గ్రేట్ బ్రిటన్ ఉంది. ప్రపంచములో ఇరవయ్యవ అతి పెద్ద ద్వీపము. ఐరోపా ఖండమునకు వాయువ్య దిశలో కొన్ని వందల ద్వీప, ద్వీప నమూహాల మధ్య ఉంది. తూర్పున ఉన్న గ్రేట్ బ్రిటన్ ను ఐరిష్ సముద్రము వేరు చేస్తున్నది. ఈ ద్వీపములో ఆరింట అయిదు వంతులు రిపబ్లిక్ ఆఫ్ ఐర్లాండ్, ఒక వంతు (ఈశాన్యంలో ) యునైటెడ్ కింగ్ డమ్లో భాగముగా ఉన్న ఉత్తర ఐర్లాండ్ ఉన్నాయి. రిపబ్లిక్ ఆఫ్ ఐర్లాండ్కు రాజధాని డబ్లిన్, ఉత్తర ఐర్లాండ్కు రాజధాని బెల్ ఫాస్ట్.
ఐర్లాండ్
ఐర్లాండు ఇతర ఒలంపిక్ క్రీడలలో కంటే బాక్సింగులో అధికపతకాలు సాధించింది. బాక్సింగ్ను ఐరిషు అథ్లెటికు బాక్సింగు అసోసియేషన్ నిర్వహిస్తుంది. మైఖేల్ కార్రుత్ ఒక బంగారు పతకాన్ని గెలుచుకున్నాడు. బార్సిలోనా ఒలింపిక్ క్రీడలలో వెనీ మెక్కల్లౌ ఒక వెండి పతకాన్ని గెలుచుకున్నాడు. 2008 లో బీజింగు క్రీడలలో కెన్నెత్ ఎగాన్ ఒక రజత పతకాన్ని గెలుచుకున్నాడు.ఆ క్రీడలలో పడ్డీ బార్సెస్ కాంశ్యపతకం, 2010 యూరోపియన్ అమెచ్యూర్ బాక్సింగు చాంపియన్షిప్పులో (ఐర్లాండ్ మొత్తం పతకాల పట్టికలో 2 వ స్థానం) 2010 కామన్వెల్తు క్రీడలలో బంగారుపతం సాధించాడు. 2005 నుండి నిర్వహించబడిన యూరోపియన్ అలాగే వరల్డ్ ఛాంపియన్షిప్పులు అన్నింటిలో కేటీ టేలర్ బంగారు పతకాన్ని గెలుచుకున్నది. ఆగష్టు 2012 లో లండన్ ఒలింపిక్ క్రీడలలో కేటీ టేలర్ 60 కిలోల తేలికపాటి బాక్సింగులో బంగారు పతకాన్ని గెలుచుకున్న మొట్టమొదటి ఐరిషు మహిళగా చరిత్ర సృష్టించింది.